ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

USVOJENOST OSNOVNIH PODATAKA

5. i 6. razred

Učenik će moći:

Navesti i objasniti povijesne pojmove, činjenice i događaje unutar ispravnog povijesnog konteksta;

Opisati i povezati glavne događaje, situacije i promjene unutar razdoblja;

Opisati i usporediti različite ideje, vrijednosti, ponašanja i perspektive u prošlosti;

Imenovati, opisati i vrednovati ulogu i značenje povijesnih ličnosti u povijesnim zbivanjima;

Uočiti da pojedince i događaje treba razumijeti u njihovom povijesnom kontekstu;

Prepoznati da se prošlost prikazuje i interpretira na različite načine, te objasniti zašto je to tako;

Navesti i razlikovati povijesne izvore;

Pronaći i sažeti relevantne informcije iz raznih izvora;

Razviti vještine usmenog, pisanog i ilustrativnog priopćavanja povijesnih informacija;

Ispravno koristi povijesnu terminologiju;

Pokazati kako su ljudi i događaji iz prošlosti oblikovali suvremeni svijet;

Na primjerima iz zavičajne povijesti prepoznati nacionalnu povijest;

Povezati povijesne sadržaje sa sadržajima drugih nastavnih predmeta.

ODLIČAN:

Točno navodi i objašnjava povijesne pojmove, činjenice i događaje. Samostalno opisuje i uspoređuje različite ideje, vrijednosti, ponašanja i perspektive u prošlosti. Imenuje, opisuje i vrednuje ulogu i doprinos poznatih povijesnih ličnosti. Pronalazi i sažima ključne informacije iz različitih izvora. Na primjerima iz zavičajne povijesti prepoznaje nacionalnu povijest. Ispravno koristi povijesno nazivlje u opisivanju prošlih događaja. Uspješno razvija vještine usmenog, pisanog i ilustrativnog priopćavanja povijesnih informacija. Samostalno povezuje povijesne sadržaje sa sadržajima drugih nastavnih predmeta.

VRLO DOBAR:

Točno navodi i objašnjava povijesne pojmove, činjenice i događaje. Uz pomoć učitelja uspoređuje različite ideje, vrijednosti, ponašanja i perspektive u prošlosti. Imenuje, opisuje i vrednuje ulogu i doprinos poznatih povijesnih ličnosti. Pronalazi i uglavnom uspješno sažima ključne informacije iz različitih izvora. Na primjerima iz zavičajne povijesti prepoznaje nacionalnu povijest. Ponekad mu treba postavljati potpitanja. Ispravno koristi povijesno nazivlje u opisivanju prošlih događaja. Samostalno povezuje povijesne sadržaje sa sadržajima drugih nastavnih predmeta. Nedostaje mu samostalnosti u razvijanju vještina usmenog, pisanog i ilustrativnog priopćavanja povijesnih informacija.

DOBAR:

Učenik većinom točno navodi i objašnjava povijesne pojmove, činjenice i događaje. Uz pomoć nastavnika analizira različite vrste povijesnih izvora. Imenuje i opisuje ulogu i doprinos poznatih povijesnih ličnosti u povijesnim zbivanjima. Potrebno mu je postavljati potpitanja. Prepoznaje raznolikost događaja i društvenih pojava u prošlosti. Većinom ispravno koristi povijesno nazivlje u opisivanju prošlih događaja. Ponekad uspijeva povezati povijesne sadržaje sa sadržajima drugih nastavnih predmeta. Djelomično je razvio vještine usmenog, pisanog i ilustrativnog priopćavanja povijesnih informacija.

DOVOLJAN:

Djelomično ispravno navodi povijesne pojmove, činjenice i događaje. Povezivanje glavnih događaja, situacija i promjene unutar razdoblja predstavljaju mu veliki problem. Prepoznaje različite vrste povijesnih izvora. Uz česta potpitanja i navođenje od strane učitelja imenuje ulogu i doprinos poznatih ličnosti u povijesnim zbivanjima te dostignuća različitih naroda. .Djelomično ispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su slabo razvijene.

NEDOVOLJAN:

Neispravno navodi i koristi povijesne pojmove i događaje. Niti uz veliku pomoć i navođenje od učitelja ne može sažeti informacije iz različitih izvora. Nije odgovorio na većinu postavljenih pitanja. Pogrešno imenuje ulogu i doprinos poznatih ličnosti u povijesnim zbivanjima, te dostignuća različtih naroda. Ne prepoznaje raznolikost događaja i društvenih pojava u prošlosti. Neispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su izrazito slabo razvijene.

ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

UOČAVANJE UZROČNO - POSLJEDIČNIH VEZA

5. i 6. razred

Učenik će moći:

Nabrojati uzroke i posljedice povijesnih događaja;

Uočiti i objasniti vezu između uzroka i posljedica proučavanog povijesnog događaja;

Razlikovati uzrok od povoda;

Uočiti da događaji imaju više od jednog uzroka i posljedice;

Primjenjivati pojmove koji se odnose na koncept kauzalnosti;

Uočiti da su uzroci povezani s povijesnim razdobljem;

Prepoznati, navesti i objasniti utjecaj prošlih događaja na sadašnjost;

Prepoznati različite kategorije uzroka i posljedica nekog događaja.

ODLIČAN:

Točno i potpuno nabraja, opisuje i objašnjava uzroke i posljedice prošlih događaja i pojava. Samostalno uočava i tumači veze između uzroka i posljedica. Razlikuje uzrok od povoda događaja. Prepoznaje, navodi i objašnjava utjecaje prošlih događaja na sadašnjost. Ispravno koristi pojmove koji se odnose na koncept kauzalnosti. Prepoznaje različite kategorije uzroka i posljedica nekog događaja i uočava njihovu povezanost s povijesnim razdobljem.

VRLO DOBAR:

Točno nabraja, opisuje i objašnjava uzroke i posljedice prošlih događaja i pojava. Uočava i tumači veze između uzroka i posljedica. Povremeno mu treba postavljati potpitanja. Uočava da događaji i pojave imaju više od jednog uzroka ili posljedice. Razlikuje uzrok od povoda događaja. Prepoznaje i navodi utjecaje prošlih događaja na sadašnjost. Ispravno koristi pojmove koji se odnose na koncept kauzalnosti. Prepoznaje različite kategorije uzroka i posljedica nekog događaja.

DOBAR:

Djelomično točno opisuje uzroke i posljedice prošlih događaja i pojava. Uočava veze između uzroka i posljedica. Potrebno mu je postavljati potpitanja i navoditi ga na odgovor. Uočava da događaji i pojave imaju više od jednog uzroka ili posljedice. Razlikuje uzrok od povoda događaja. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka.

DOVOLJAN:

Uz često postavljanje potpitanja učitelja i navođenja na odgovor prepoznaje uzroke i posljedice prošlih događaja i pojava. Uočava da uzroci proizvode posljedice. Ističe potrebu samo za jednim uzrokom, onim najistaknutijim. Ima poteškoća s određivanjem uzroka i povoda događaja. Djelomično koristi pojmove koji se odnose na koncept kauzalnosti.

NEDOVOLJAN:

Unatoč potpitanjima od strane učitelja, učenik nije odgovorio na većinu postavljenih pitanja. Ni uz nastavnikovu pomoć i navođenje ne uspijeva navesti uzroke i posljedice pojedinih događaja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda. Za učenika su uzroci sve što se dogodilo prije događaj o kojem se govori.

ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

SNALAŽENJE U VREMENU I PROSTORU

5. i 6. razred

Učenik će moći:

razlikovati prošlost, sadašnjost i budućnost;

izmjeriti i izračunati kalendarsko vrijeme;

upotrebljavati datume i rječnik koji se odnosi na tijek vremena (primjerice pr. Krista, poslije Krista, stoljeće, desetljeće…);

smjestiti značajna povijesna razdoblja u kronološki redoslijed;

objasniti odnos između određenih datuma i relevantnog stoljeća;

rekonstruirati tijek povijesnog događaja i njegovo trajanje;

smjestiti ljude, događaje i promjene u ispravna vremenska razdoblja;

navesti primjere promjene i kontinuiteta kroz različita povijesna razdoblja;

opisati razlike i sličnosti između prošlosti i sadašnjosti;

izraditi crtu vremena s različitim povijesnim aspektima i usporedne tablice zbivanja (6. razred),

opisati sadržaj povijesne karte;

usporediti alternativne modele periodizacije;

objasniti povijesne sadržaje uz pomoć povijesne karte;

stvoriti zaključke i predodžbe o prikazanom prostoru;

odrediti povijesne sadržaje na slijepoj karti,

koristiti vizualne i brojčane podatke na povijesnim i geografskim kartama, grafikonima, tablicama i drugim grafičkim prikazima.

ODLIČAN:

Točno i argumentirano razvrstava ljude, događaje i promjene u ispravna vremenska razdoblja i rekonstruira tijek i trajanje povijesnih događaj i promjena. Potpuno samostalno izrađuje točne, raznovrsne i cjelovite crte vremena. Opisuje i objašnjava sva važna obilježja prošlih društava i razdoblja i dovodi ih u vezu sa sadašnjošću. Ispravno koristi datume i rječnik koji se odnosi na tijek vremena i uspješno se snalazi u računanju vremena. Donosi ispravne zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti i donosi zaključke. Samostalno i precizno određuje povijesne sadržaje na slijepoj karti.

VRLO DOBAR:

Točno razvrstava ljude, događaje i promjene u ispravna vremenska razdoblja i rekonstruira tijek i trajanje povijesnih događaj i promjena. Izrađuje točne crte vremena. Opisuje i objašnjava većinu važnih obilježja prošlih društava i razdoblja.Povremeno mu treba postavljati potpitanja. Donosi nepotpune zaključke o promjenama i kontinuitetu unutar šireg povijesnog konteksta. Ispravno koristi datume i rječnik koji se odnosi na tijek vremena. Točno uočava te objašnjava povijesne sadržaje na povijesnoj karti. Na slijepim kartama unosi povijesne sadržaje koji su gotovo uvijek točni.

DOBAR:

Većinu ljudi, događaja i promjena razvrstava u ispravna vremenska razdoblja i rekonstruira trajanje povijesnih događaj i promjena. Opisuje važna obilježja prošlih društava i razdoblja. Treba mu postavljati potpitanja. Uočava primjere promjena i kontinuiteta unutar šireg povijesnog konteksta. Uz pomoć učitelja izrađuje crte vremena i mjeri i računa kalendarsko vrijeme. Uglavnom ispravno koristi datume i rječnik koji se odnosi na tijek vremena. Uočava većinu povijesnih sadržaja na povijesnoj karti i uz pomoć učitelja donosi zaključke. Na slijepe karte unosi većinu traženog sadržaja.

DOVOLJAN:

Površno razvrstava ljude, događaje i promjene u vremenska razdoblja i polovično određuje tijek i trajanje povijesnih događaj i promjena. Uz postavljanje potpitanja učitelja i navođenja na odgovor, opisuje karakteristična obilježja prošlih društava i razdoblja. Ne uočava primjere kontinuiteta u širem povijesnom kontekstu. Ima poteškoća s orijentacijom u prostoru i računanjem vremena. Djelomično koristi datume i rječnik koji se odnosi na tijek vremena. Površno i s pogreškama uočava povijesne sadržaje na povijesnoj karti.

NEDOVOLJAN:

Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kronologiju. Niti uz veliku pomoć učitelja ne opisuje karakteristična obilježja prošlih društava i razdoblja niti izrađuje najjednostvanije crte vremena. Ima problema pri pojašnjavanju razlika i sličnosti između događaja u prošlosti i sadašnjosti. Pogrešno uočava i interpretira povijesne sadržaje na povijesnoj karti i donosi nelogične zaključke bez razumijevanja.

ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

USVOJENOST OSNOVNIH PODATAKA

7.i 8. razred

Učenik će moći:

Navesti, objasniti i razvrstati u ispravni povijesni kontekst pojmove, činjenice i događaje i stvoriti vlastitu povijesnu priču;

Povezati i pojasniti glavne događaje, situacije i promjene unutar razdoblja i kroz različita razdoblja i društva;

Analizirati i interpretirati povijesne izvore u njihovom povijesnom kontekstu;

Odabrati i upotrebljavati raznolike i odgovarajuće izvore informacija kao temelj za neovisna povijesna istraživanja;

Razviti vještine usmenog, pisanog i ilustrativnog priopćavanja povijesnih informacija;

Usporediti i procjenjuje različite ideje, vrijednosti, osobe, ponašanja i ustanove;

Razlikovati povijesne činjenice od povijesnih interpretacija i pokazati kako su povijesne interpretacije podložne promjenama;

Na primjerima iz zavičajne povijesti objasniti nacionalnu povijest;

Uočiti da pojedince i događaje treba razumijeti u njihovom povijesnom kontekstu;

Prosuditi važnost i značenje ključnih događaja, ljudi i promjena u prošlosti;

Povezati nastavne sadržaje sa sadržajima drugih nastavnih predmeta

ODLIČAN:

Točno navodi, objašnjava i razvrstava u povijesni kontekst pojmove, činjenice i događaje i stvara vlastitu povijesnu priču. Samostalno povezuje i pojašnjava glavne događaje, situacije i promjene unutar razdoblja i kroz različita razdoblja i društva. Uspoređuje i procjenjuje različite ideje, vrijednosti, ponašanja i perspektive u prošlosti. Samostalno analizira i interpretira povijesne izvore. Na primjerima iz zavičajne povijesti objašnjava nacionalnu povijest. Ispravno koristi povijesno nazivlje u opisivanju prošlih događaja. Uspješno razvija vještine usmenog, pisanog i ilustrativnog priopćavanja povijesnih informacija. Samostalno povezuje povijesne sadržaje sa sadržajima drugih nastavnih predmeta.

VRLO DOBAR:

Točno navodi, objašnjava i razvrstava u povijesni kontekst pojmove, činjenice i događaje i stvara vlastitu povijesnu priču. Uz pomoć učitelja analizira i interpretira povijesne izvore. Uspoređuje i procjenjuje različite ideje, vrijednosti, ponašanja i perspektive u prošlosti. Na primjerima iz zavičajne povijesti objašnjava nacionalnu povijest. Ponekad mu treba postavljati potpitanja. Ispravno koristi povijesno nazivlje u opisivanju prošlih događaja. Nedostaje mu samostalnosti u razvijanju vještina usmenog, pisanog i ilustrativnog priopćavanja povijesnih informacija. Uz pomoć učitelja povezuje povijesne sadržaje sa sadržajima drugih nastavnih predmeta.

DOBAR:

Učenik većinom točno navodi povijesne pojmove, činjenice i događaje. Opisuje različite vrste povijesnih izvora. Potrebno mu je postavljati potpitanja. Prepoznaje raznolikost događaja i društvenih pojava u prošlosti. Većinom ispravno koristi povijesno nazivlje u opisivanju prošlih događaja. Djelomično je razvio vještine usmenog, pisanog i ilustrativnog priopćavanja povijesnih informacija. U stanju je na jednostavnim primjerima iz zavičajne povijesti objasniti zbivanja u nacionalnoj povijesti. Uz pomoć učitelja povezuje povijesne sadržaje sa sadržajima drugih nastavnih predmeta.

DOVOLJAN:

Djelomično ispravno navodi povijesne pojmove, činjenice i događaje i konstruira povijesne priče koje su manjkave. Površno se koristi različitim vrstama povijesnih izvora. Uz česta potpitanja i navođenje od strane učitelja prepoznaje raznolikost događaja i društvenih pojava u prošlosti. Djelomično ispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su slabo razvijene. Ne povezuje povijesne sadržaje sa sadržajima drugih nastavnih predmeta.

NEDOVOLJAN:

Neispravno navodi i koristi povijesne pojmove. Prepoznaje pojedine činjenice i događaje ali ih ne može smjestiti u ispravni povijesni kontekst. Unatoč potpitanjima i navođenju od strane učitelja nije odgovorio na većinu postavljenih pitanja. Pogrešno imenuje ulogu i doprinos poznatih ličnosti u povijesnim zbivanjima, te dostignuća različtih naroda. Neispravno koristi povijesno nazivlje u opisivanju prošlih događaja. Vještine usmenog, pisanog i ilustrativnog priopćavanja povijesnih informacija su izrazito slabo razvijene.

 ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

UOČAVANJE UZROČNO - POSLJEDIČNIH VEZA

7. i 8. razred

Učenik će moći:

Objasniti uzroke i posljedice povijesnih događaja i pojava;

Analizirati uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima;

Raščlaniti uzrok od povoda;

Primjenjivati pojmove koji se odnose na koncept kauzalnosti;

Procijeniti utjecaj prošlih događaja na sadašnjost;

Razlikovati kratkoročne i dugoročne uzroke i posljedice;

Odrediti različite kategorije uzroka i posljedica nekog događaja;

Objasniti kako različite kategorije uzroka mogu dovesti do različitih interpretacije

prošlosti;

Uočiti na koji način vrijednosne prosudbe povjesničara ili suvremenika utječu na objašnjavanje događaja ili uzroka;

Stvoriti vlastitu hijerarhiju uzroka, objasniti izbor i kriterije rada.

ODLIČAN:

Točno i u potpunosti objašnjava uzroke i posljedice prošlih događaja i pojava. Samostalno analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. U stanju je odrediti različite kategorije uzroka i posljedica nekog događaja i objasniti njihov utjecaj na interpretacije prošlosti. Točno uočava i razlikuje kratkoročne i dugoročne uzroke i posljedice. Kreira vlastitu hijerarhiju uzroka koju potkrijepljuje argumentima.

VRLO DOBAR:

Točno objašnjava uzroke i posljedice prošlih događaja i pojava. Uz pomoć učiteljevih potpitanja analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Raščlanjuje uzrok od povoda događaja. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. Opisuje različite kategorije uzroka i uz pomoć učitelja objašnjava njihov utjecaj na interpretacije prošlosti. Ponekad ne razlikuje kratkoročne i dugoročne uzroke i posljedice. Kreira vlastitu hijerarhiju uzroka ali s manjkavom procjenom.

DOBAR:

Djelomično točno opisuje i objašnjava uzroke i posljedice prošlih događaja i pojava. Uočava veze između uzroka i posljedica. Treba mu postavljati potpitanja. Razlikuje uzrok od povoda događaja. Teško uočava i procjenjuje utjecaj prošlih događaja na sadašnjost. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka. Mehanički (linearno) interpretira kauzalnost.

DOVOLJAN:

Uz veliku pomoć učitelja opisuje uzroke i posljedice prošlih događaja i pojava. Teško uočava veze između uzroka i posljedica. Često mu treba postavljati potpitanja i navoditi ga na odgovor. Ističe potrebu samo za jednim uzrokom, onim najistaknutijim. Ima poteškoća s razlikovanjem uzroka od povoda događaja. Djelomično koristi pojmove koji se odnose na koncept kauzalnosti.

NEDOVOLJAN:

Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda. Ne razumije zašto su neki uzroci važniji od drugih. Za učenika su uzroci sve što se dogodilo prije događaj o kojem se govori.

ELEMENTI, OBLICI I NAČINI VREDNOVANJA I OCJENJIVANJA U NASTAVI POVIJESTI - OŠ

SNALAŽENJE U VREMENU I PROSTORU

7. i 8. razred

Učenik će moći:

pojasniti povijesne sadržaje uz pomoć povijesne karte;

stvoriti zaključke i predodžbe o prikazanom prostoru;

rekonstruirati tijek povijesnog događaja i njegovo trajanje;

smjestiti ljude, događaje i promjene u ispravna vremenska razdoblja;

pojasniti razlike i sličnosti između događaja u prošlosti i sadašnjosti;

odrediti karakteristična obilježja prošlih društava;

analizirati primjere promjene i kontinuiteta kroz različita povijesna razdoblja;

odrediti promjene unutar razdoblja i kroz razdoblja i smjestiti nova znanja u njihov

povijesni kontekst;

izraditi crtu vremena (i grafikone) s različitim povijesnim aspektima ili usporednu

tablicu zbivanja;

tematski analizirati događaje i povezati slične situacije kako bi došao do zaključaka o

ljudima i događajima u prošlosti;

odrediti povijesne sadržaje na slijepoj karti.

koristiti vizualne i brojčane podatke na povijesnim i geografskim kartama,

grafikonima, tablicama i drugim grafičkim prikazima.

ODLIČAN:

Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Potpuno samostalno izrađuje točne i cjelovite crte vremena i usporedne tablice zbivanja. Opisuje, objašnjava i vrednuje sva važna obilježja prošlih društava i razdoblja. Donosi ispravne zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti i donosi zaključke. Samostalno i precizno određuje povijesne sadržaje na slijepim kartama.

VRLO DOBAR:

Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja izrađuje uz pomoć nastavnika. Opisuje i objašnjava sva važna obilježja prošlih društava i razdoblja. Povremeno mu treba postavljati potpitanja. Donosi nepotpune zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti.

Određuje povijesne sadržaje na slijepim kartama koji su gotovo uvijek točni.

DOBAR:

Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Opisuje važna obilježja prošlih društava i razdoblja. Često mu treba postavljati potpitanja. Uočava primjere promjena i kontinuiteta unutar šireg povijesnog konteksta. Uz pomoć učitelja/nastavnika izrađuje crte vremena. Uočava većinu povijesnih sadržaja na povijesnoj karti i uz pomoć učitelja/nastavnika donosi zaključke. Na slijepe karte unosi većinu traženog sadržaja.

DOVOLJAN:

Površno razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i polovično određuje tijek i trajanje povijesnih događaj i promjena. Uz često postavljanje potpitanja učitelja/nastavnika i navođenja na odgovor, opisuje karakteristična obilježja prošlih društava i razdoblja. Ne uočava primjere kontinuiteta u širem povijesnom kontekstu. Ima poteškoća s orijentacijom u prostoru. Površno i s pogreškama uočava povijesne sadržaje na povijesnoj karti.

NEDOVOLJAN:

Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kronologiju. Niti uz veliku pomoć učitelja ne opisuje karakteristična obilježja prošlih društava i razdoblja niti izrađuje najjednostvanije crte vremena. Ima problema pri pojašnjavanju razlika i sličnosti između događaja u prošlosti i sadašnjosti. Pogrešno uočava i interpretira povijesne sadržaje na povijesnoj karti i donosi nelogične zaključke bez razumijevanja.

PISMENE PROVJERE ZNANJA (KRITERIJ)

|  |  |
| --- | --- |
| **OCJENA** | **BODOVI ( postotci)** |
| nedovoljan (1) | ispod 45% |
| dovoljan (2) | 45% – 60% |
| dobar (3) | 61% - 78% |
| vrlo dobar (4) | 79% - 89% |
| odličan (5) | 90% - 100% |